SL Uradni list Evropske unije C 168/27

Obvestilo izvoznikom nadzorovanih snovi, ki tanjšajo ozonski plašč, predlaganim v Evropski uniji za leto 2006 v skladu z Uredbo (ES) št. 2037/2000 Evropskega Parlamenta in Sveta o „snoveh, ki tanjšajo ozonski plašč“ (1)

(2005/C 168/06)

To obvestilo je naslovljeno na podjetja, ki nameravajo iz Evropske unije od 1. januarja 2006 do 31. decembra 2006 izvažati naslednje snovi.

Skupina I: CFC 11, 12, 113, 114 ali 115, Skupina II: drugi popolnoma halogenirani klorofluoroogljikovodiki Skupina III: halon 1211, 1301 ali 2402, Skupina IV: ogljikov tetraklorid Skupina V: 1,1,1-trikloretan Skupina VI: metil bromid Skupina VII: delno halogenirani bromofluoroogljikovodiki Skupina VIII: delno halogenirani klorofluoroogljikovodiki Skupina IX: bromoklorometan

Prepove se izvoz klorofluoroogljikovodikov, drugih popolnoma halogeniranih klorofluoroogljikovodikov, halonov, ogljikovega tetraklorida, 1,1,1-trikloroetana in delno halogeniranih bromofluoroogljikovodikov in bromoklorometana ali izdelkov in opreme, razen predmetov za osebno rabo, ki vsebujejo te snovi ali katerih nenehno delovanje je odvisno od dobave teh snovi. Izjeme pri tej prepovedi veljajo za izvoz:

— nadzorovanih snovi, proizvedenih v skladu s členom 3(6) za zadovoljitev osnovnih domačih potreb pogodbenic, ki delujejo v skladu s členom 5(1) Montrealskega protokola;

— nadzorovanih snovi, proizvedenih v skladu s členom 3(7) za zadovoljitev bistvenih ali nujnih uporab;

— izdelkov in opreme, ki vsebujejo nadzorovane snovi, proizvedene v skladu s členom 3(5) ali uvožene v skladu s členom 7(b) Uredbe;

— izdelkov in opreme, ki vsebujejo HCFC in se izvažajo v države, kjer je uporaba HCFC v takih izdelkih še vedno dovoljena, v skladu s členom 5(5) Uredbe;

— zajetega, recikliranega in predelanega halona, shranjenega za nujne uporabe v obratih, pooblaščenih ali upravljanih s strani pristojnega organa za zadovoljevanje nujnih uporab, navedenih v Prilogi VII, do 31. decembra 2009, in izdelkov in opreme, ki vsebujejo halon za zadovoljitev nujnih uporab, navedenih v Prilogi VII;

— nadzorovanih snovi, ki se uporabljajo kot surovina in predelovalno sredstvo;

— uporabljenih izdelkov in opreme, ki vsebujejo trdo izolacijsko peno ali integralno peno, izdelano s klorofluoroogljikovodiki. Ta izjema ne velja za: — hladilno in klimatizacijsko tehniko in izdelke; — hladilno in klimatizacijsko tehniko in izdelke, ki vsebujejo klorofluoroogljikovodike, ali ki za svoje delovanje potrebujejo klorofluoroogljikovodike kot hladilno sredstvo, uporabljeno v drugi opremi in izdelkih; — gradbeno izolacijsko peno in izdelke.

— V skladu s členom 4(2) sta proizvodnja in uvoz metil bromida, ki nista namenjena karantenskim ukrepom in predtovornim opravilom, prepovedana.

— V skladu s členom 11(2) je izvoz: — metil bromida v katero koli državo, ki ni pogodbenica Protokola, prepovedan;

— V skladu s členom 11(3) je izvoz: — delno halogeniranih klorofluoroogljikovodikov v katero koli državo, ki ni pogodbenica Protokola, od 1. januarja 2004 prepovedan, razen če ta ne izpolnjuje merila iz Sklepa XV/3 Montrealskega protokola.

Člen 12 zahteva dovoljenje za izvoz snovi, navedenih v skupinah od I do IX v Prilogi I k temu obvestilu (glej tudi Prilogo I k Uredbi). Takšna izvozna dovoljenja izda Evropska komisija po opravljenem preverjanju skladnosti s členom 11 (2).

Za namene Uredbe se količine merijo v kilogramih ODP, ki kažejo potencial škodljivosti snovi za ozon (3).

Uporabnik, ki želi izvažati nadzorovane snovi, navedene v skupinah od I do IX Priloge 1 k temu obvestilu za obdobje osmih mesecev od 1. januarja 2006 do 31. decembra 2006, naj o tem obvesti Evropsko komisijo, po možnosti najpozneje do 2. septembra 2005.

Ozone Layer Protection European Commission Directorate-General Environment BU9 6/137 Unit ENV.C.4 — Industrial Emissions B-1049 Brussels Fax: (32-2) 299 87 64 Email: env-ods@cec.eu.int

Drugi prosilci, ki jim je bilo izdano izvozno dovoljenje v letu 2005, morajo izpolniti in oddati ustrezni(-e) obrazec(-ce) glede na izvozno snov ali snovi na spletišču ODS (Ozone Depleting Substances — Snovi, ki tanjšajo ozon) http://europa.eu.int/comm/environment/ods/index.htm, da bi prejeli številko izvoznega dovoljenja (EAN).

Kopijo zahtevka je treba poslati tudi pristojnemu organu države članice (glej Prilogo II).

Če vloga ustreza merilom o izpolnjevanju pogojev za pridobitev številke izvoznega dovoljenja, bo prosilcu dodeljena številka EAN, o čemer bo tudi obveščen. Uporabnik lahko nadzorovane snovi, navedene v Prilogi I k temu obvestilu, v letu 2006 izvaža samo v primeru, če ima številko EAN, ki jo je izdala Evropska komisija. Evropska komisija si pridržuje pravico, da zadrži izdajo številke EAN, če predložene informacije niso zadovoljive.

(1) UL L 244, 29.9.2000, str. 1, kakor je bila nazadnje spremenjena z Uredbo (ES) 2077/2004, UL L 359, 4.12.2004, str. 28.

(2) Spremenjena z Uredbo (ES) št. 1804/2003, objavljeno v UL L 265, 16.10.2003, str. 1.

(3) Za mešanice: v količino ODP se vključi samo količina nadzorovanih snovi v mešanici. 1,1,1-trikloroetan se vedno da v promet skupaj s stabilizatorji. Izvozniki morajo od svojega dobavitelja pridobiti podatke o odstotku stabilizatorja, ki ga je treba odšteti pred izračunom ponderirane tonaže.

PRILOGA I Zajete snovi Skupina Snovi Dejavnik škodljivosti za ozon (1) Skupina I CFCl3 (CFC 11) 1,0 CF2Cl2 (CFC 12) 1,0 C2F3Cl3 (CFC 113) 0,8 C2F4Cl2 (CFC 114) 1,0 C2F5Cl (CFC 115) 0,6 Skupina II CF3Cl (CFC 13) 1,0 C2FCl5 (CFC 111) 1,0 C2F2Cl4 (CFC 112) 1,0 C3FCl7 (CFC 211) 1,0 C3F2Cl6 (CFC 212) 1,0 C3F3Cl5 (CFC 213) 1,0 C3F4Cl4 (CFC 214) 1,0 C3F5Cl3 (CFC 215) 1,0 C3F6Cl2 (CFC 216) 1,0 C3F7Cl (CFC 217) 1,0 Skupina III CF2BrCl (halon 1211) 3,0 CF3Br (halon 1301) 10,0 C2F4Br2 (halon 2402) 6,0 Skupina IV CCl4 (ogljikov tetraklorid) 1,1 Skupina V C2H3Cl3 (2) (1,1,1-trikloroetan) 0,1 Skupina VI CH3Br (metil bromid) 0,6 Skupina VII CHFBr2 1,00 CHF2Br 0,74 CH2FBr 0,73 C2HFBr4 0,8 C2HF2Br3 1,8 C2HF3Br2 1,6 C2HF4Br 1,2 C2H2FBr3 1,1 C2H2F2Br2 1,5 C2H2F3Br 1,6 C2H3FBr2 1,7 C2H3F2Br 1,1 C2H4FBr 0,1 C3HFBr6 1,5 C3HF2Br5 1,9 C3HF3Br4 1,8 C3HF4Br3 2,2 C3HF5Br2 2,0 C3HF6Br 3,3 C3H2FBr5 1,9 C3H2F2Br4 2,1 C3H2F3Br3 5,6 C3H2F4Br2 7,5 C3H2F5Br 1,4 C3H3FBr4 1,9 C3H3F2Br3 3,1 C3H3F3Br2 2,5 C3H3F4Br 4,4 C3H4FBr3 0,3 C3H4F2Br2 1,0 C3H4F3Br 0,8 C3H5FBr2 0,4 C3H5F2Br 0,8 C3H6FBr 0,7 Skupina VIII CHFCl2 (HCFC 21) (3) 0,040 CHF2Cl (HCFC 22) (3) 0,055 CH2FCl (HCFC 31) 0,020 C2HFCl4 (HCFC 121) 0,040 C2HF2Cl3 (HCFC 122) 0,080 C2HF3Cl2 (HCFC 123) (3) 0,020 C2HF4Cl (HCFC 124) (3) 0,022 C2H2FCl3 (HCFC 131) 0,050 C2H2F2Cl2 (HCFC 132) 0,050 C2H2F3Cl (HCFC 133) 0,060 C2H3FCl2 (HCFC 141) 0,070 CH3CFCl2 (HCFC 141b) (3) 0,110 C2H3F2Cl (HCFC 142) 0,070 CH3CF2Cl (HCFC 142b) (3) 0,065 C2H4FCl (HCFC 151) 0,005 C3HFCl6 (HCFC 221) 0,070 C3HF2Cl5 (HCFC 222) 0,090 C3HF3Cl4 (HCFC 223) 0,080 C3HF4Cl3 (HCFC 224) 0,090 C3HF5Cl2 (HCFC 225) 0,070 CF3CF2CHCl2 (HCFC 225ca) (3) 0,025 CF2ClCF2CHClF (HCFC 225cb) (3) 0,033 C3HF6Cl (HCFC 226) 0,100 C3H2FCl5 (HCFC 231) 0,090 C3H2F2Cl4 (HCFC 232) 0,100 C3H2F3Cl3 (HCFC 233) 0,230 C3H2F4Cl2 (HCFC 234) 0,280 C3H2F5Cl (HCFC 235) 0,520 C3H3FCl4 (HCFC 241) 0,090 C3H3F2Cl3 (HCFC 242) 0,130 C3H3F3Cl2 (HCFC 243) 0,120 C3H3F4Cl (HCFC 244) 0,140 C3H4FCl3 (HCFC 251) 0,010 C3H4F2Cl2 (HCFC 252) 0,040 C3H4F3Cl (HCFC 253) 0,030 C3H5FCl2 (HCFC 261) 0,020 C3H5F2Cl (HCFC 262) 0,020 C3H6FCl (HCFC 271) 0,030 Skupina IX CH2BrCl halon 1011/bromoklorometan 0,120 (1) Navedeni dejavniki škodljivosti (ODP) za ozon so ocenjene vrednosti, ki temeljijo na obstoječem znanju, in se bodo redno pregledovali in popravljali v skladu s sklepi pogodbenic Montrealskega protokola o snoveh, ki tanjšajo ozonski plašč. (2) Ta formula ne velja za 1,1,2-trikloroetan. (3) Določa komercialno najbolj obetavno snov, kakor je predpisano v Protokolu.